അശാന്തിയുടെ നിഴലില് ചപ്പാത്ത് ഉപ്പുതറ: ശാന്തമായ ചപ്പാത്ത് വൈകുന്നേരത്തോടെ അശാന്തിയുടെ നിഴലിലായി. മുല്ലപ്പെരിയാര് തുറന്നുവിടുന്നതിനു മുന്പായി തന്നെ പോലീസും ഫയര്ഫോഴ്സും റവന്യൂ ഉദ്യോഗസ്ഥരും പ്രധാന സ്ഥലങ്ങളിലെല്ലാം തന്പടിച്ചിരുന്നു. വെള്ളം തീര്ത്തും കുറഞ്ഞുനിന്നതിനാല് ജാഗ്രത കുറച്ചു. കുറെ ഉദ്യോഗസ്ഥര് തിരികെ പോവുകയും ചെയ്തു. എന്നാല് ഉച്ചകഴിഞ്ഞതോടെ തീരപ്രദേശം ആശങ്കയുടെ മുള്മുനയിലായി. രവിലെ 11ഓടെ തുറന്നുവിട്ട ജലം വൈകുന്നേരത്തോടെയാണ് ചപ്പാത്തില് എത്തിയത്. വൈകുന്നേരം നാലിനു തുറന്നുവിട്ട ജലം ചപ്പാത്തിലെത്തുന്പോള് രാത്രി ഏറെ വൈകും. അവസാനത്തെ മൂന്നു ഷട്ടറുകള് ഉയര്ത്തുന്നതിനു മുന്നോടിയായി ഉച്ചഭാഷിണിയിലൂടെ അറിയിപ്പ് നല്കുകയും നിയന്ത്രണം കര്ശനമാക്കുകയും ചെയ്തു. പെരിയാര് തീരപ്രദേശത്ത് മഴ മാറിനില്ക്കുന്നത് ആശങ്കക്ക് അയവുണ്ടെങ്കിലും കാലന്സ്ഥാ വ്യതിയാനം ഉണ്ടായാല് ആശങ്ക വര്ദ്ധിക്കും.